MODIFICACIÓN USO DOTACIONAL PARCELA MUNICIPAL AOD A-3-10 ESTURÁNS (EXPTE 17616/411)
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 22/10/2020)

O Pleno do Excmo. Concello de Vigo, en sesión ordinaria do día 29 de xullo de 2020, adoptou o seguinte acordo: «Primeiro.- Aprobar, ao abeiro do disposto no artigo 42.5 da Lei 2/2016, do 10 de febreiro, do Solo de Galicia, e en similares termos co previsto no artigo 65.7 do seu Regulamento de desenvolvemento,(Real decreto 143/2016, do 22 de setembro), e con base á fundamentación xurídica exposta, a modificación do uso dotacional da parcela municipal sita na “AOD A-3-10 ESTURÁNS”, M2, PARCELA 3, de 1511 m2, para destinala a outro uso dotacional, de dotacional asistencial a dotacional de servizo público- Categoría 15ª. Centros destinados á prestación de servizos públicos, subcategoría 3- Seguridade Cidadá: Instalacións destinadas á salvagarda das persoas e os bens en tódolos seus aspectos: parques de bombeiros, emprazada no ámbito de aplicación do Instrumento de ordenación provisional do Concello de Vigo, elaborado polos servizos técnicos da Xerencia municipal de urbanismo, con data da sinatura de 26.04.2019, e aprobado definitivamente polo Pleno do Concello de Vigo, na sesión extraordinaria que tivo lugar o 24.07.2019, e publicado no DOG núm.160 do 26.08.2019 e a súa normativa no BOP núm.181 do 20.09.2019, e inscrito no rexistro de Planeamento urbanístico de Galicia por Resolución do 11.09.2019, Segundo.- Publicar o presente acordo no BOP e no DOG, e notificalo para o seu coñecemento á Consellería de Política Social e á Vicepresidencia da Xunta de Galicia. Terceiro.- Remitir o presente acordo, xunto cunha copia autenticada do expediente electrónico, debidamente foliado, autenticado e dilixenciado (artigo 26 da LPACAP en relación co art.70 do dito corpo legal) á Dirección xeral da Consellería de Medio Ambiente, Territorio e Vivenda da Xunta de Galicia, para o seu coñecemento, e aos efectos da súa inscrición no Rexistro de Planeamento urbanístico de Galicia consonte co previsto no artigo 88 da LSG e consonte co previsto no artigo 209.2 b) do RLSG. No anuncio de aprobación, referido no apartado dispositivo segundo do presente acordo, farase constar dita remisión. Cuarto.- Notificar o presente acordo ao departamento municipal de Extinción de incendios e salvamento para o seu coñecemento, así como aos correspondentes departamentos municipais, con competencias na materia que resulten afectados.» O acordo adoptado foi publicado no Diario Oficial de Galicia número 186, do 14 de setembro de 2020. A modificación do uso dotacional da parcela AOD A-3-10 Esturáns do Concello de Vigo, figura inscrita no Rexistro de Planeamento Urbanístico de Galicia, no Libro I, Tomo IV, folla rexistral 51, co número RPG 00062/2020, de conformidade co disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. BRY/Er Vigo, 14 de outubro 2020 A VICEPRESIDENTA DA XMU (Resolución do 11.07.2019) Asdo. María José Caride Estévez